সূত্র জানায়, মুজাহিদ ও সাঈদীকে গোয়েন্দা কার্যালয়ের পৃথক দুটি হাজতে রাখা হয়েছে। গত শনিবার রাতে মুজাহিদের সঙ্গে রাখা হয় একজন খুনের আসামিকে। হাজতখানার মধ্যে ওই খুনি মুজাহিদকে রাজাকার-আলবদর বলে গাল দেয়। মুজাহিদও তাকে খুনি বলে গাল দিয়েছেন। এমন পরিস্থিতিতে ওই আসামি রাজাকারের সঙ্গে এক হাজতখানায় থাকবে না বলে পুলিশ  কর্মকর্তাদের জানান। পরে তাকে ওই হাজতখানা থেকে সরিয়ে দেয়া হয়।